*Informētas piekrišanas veidlapa dalībai aptaujā*

Cienījamā kundze!

Mēs uzaicinām Jūs piedalīties aptaujā **Efektīvas kontracepcijas konsultēšanas iznākums ambulatora ginekologa praksē**, ko veic Latvijas Ginekologu un Dzemdību speciālistu Asociācija . Vēlamies Jūs iepazīstināt ar aptaujas mērķi, norisi un saturu. Pirms šī dokumenta parakstīšanas rūpīgi izlasiet visu informāciju! Pirms dokumenta parakstīšanas Jums ir tiesības uzdot jautājumus par aptauju un saņemt uz tiem atbildes.

**Aptaujas mērķis:**

Noskaidrot efektīvas kontracepcijas konsultēšanas iznākumu ambulatora ginekologa praksē, lai iegūtu datus par Latvijas ginekologu un viņu pacientu izvēlēm attiecībā uz kontracepciju.

**Aptaujas norise:**

Ginekologs dokumentē faktus no kontracepcijas konsultēšanas vizītes, atzīmējot tos aptaujas anketā. Pēc gada, ja Jūs piekrītat, Jums tiks nosūtīts e-pasts ar jautājumiem par Jūsu izvēlēto kontracepcijas metodi.

**Ieguvumi:**

Latvijā iegūti dati par kontracepcijas izvēlēm, ko varēs izmantot gan ārsti, gan rezidenti, gan studenti.

**Konfidencialitāte:**

Dati tiks izmantoti tikai apkopotā veidā, lai prezentētu situāciju Latvijā par ginekologu un viņu pacientu izvēlēm attiecībā uz kontracepciju.

**Brīvprātīga piedalīšanās:**

Piedalīšanās šajā aptaujā ir brīvprātīga. Jums ir tiesības atteikties piedalīties aptaujā jebkurā laikā. Jūsu atteikšanās piedalīties aptaujā, vai dalības pārtraukšana neradīs nekādu nevēlamu ietekmi uz Jums sniegtās veselības aprūpes kvalitāti.

Es ar savu parakstu apliecinu, ka esmu iepazinies/usies ar šī dokumenta saturu. Es saprotu, ka mana dalība šajā aptaujā ir brīvprātīga, un atteikšanās piedalīties neizraisīs nekādas nelabvēlīgas sekas.

Es piekrītu, ka pēc viena gada, 2019.gadā, aptaujas veicēji ar mani sazināsies pa e-pastu:

………………………………………………………., un uzdos jautājumus par manis izvēlēto kontracepcijas metodi.

Datums Paraksts

Es ar savu parakstu apliecinu, ka esmu iepazinies/usies ar šī dokumenta saturu. Es saprotu, ka mana dalība šajā pētījumā ir brīvprātīga, un atteikšanās piedalīties neizraisīs nekādas nelabvēlīgas sekas. Man ir tiesības pārtraukt dalību pētījumā jebkurā laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Vārds, uzvārds Datums Paraksts